text: SønderjyskE rykker op i Ligaen
  09 marts 2015 kl. 05.44
  Søndag sikrede SønderjyskE sig oprykning til den bedste række i Danmark, da deres håndboldkvinder vandt 27-25 over Rødovre HK.
  Søndag eftermiddag var der lagt op til sæsonens helt store finale i 1. division, da SønderjyskE og Rødovre HK tørnede sammen i en spændende dyst i Grænsehallerne i Kruså i næstsidste spillerunde.
  SønderjyskE havde forud dagens kamp spillet 24 kampe - heraf 20 sejre, to uafgjorte og blot to nederlag. Søndagens næstsidste spillerunde var derfor afgørende for holdet, som med et uafgjort resultat kunne sikre sig oprykning til kvindernes bedste håndboldrække, Boxer Dameligaen.
  Og oprykningen skulle vise sig at lykkes. kampens resultat blev 27-25 sejr til SønderjyskE ? og dermed sikrede de sig oprykning fra kvindernes 1. division til Boxer Dameligaen.
  På lørdag, den 14. marts spiller SønderjyskE-mandskabet sæsonens sidste opgør, når topholdet, Vendsyssel Håndbold, som lige nu indtager 2. pladsen i 1. division. Men allerede på torsdag, den 12. marts skal holdet igen i aktion, når der står pokalbold på menuen mod divisionsrivalerne fra Hadsten HK.
  Se mere om Sønderjyskes triumf (Varighed: 1:09)
  